Nú er unnið við að loka nokkrum gluggum á annarri hæð í gamla Pósts og síma húsinu við Kirkjubraut á Akranesi . Broddi Þorsteinsson verkefnisstjóri fasteigna hjá Mílu , sem á þennan hluta hússins , segir ástæðuna vera hertar öryggiskröfur Póst - og fjarskiptastofnunar . “ Þarna inni eru alla símatengingar Símans á Akranesi í kjallara og á annarri hæð , bæði gsm - og fastlínur . Ljósleiðarar liggja inn í kjallarann og þar er hýstur búnaður fyrir Vodafone líka og inn í húsið koma tengingar á örbylgjusamböndum frá mastrinu á lóðinni . Þetta þótti of berskjaldað með gler í gluggum svo við fengum leyfi bæjaryfirvalda til að loka þeim en reynum að gera það þannig að útlit hússins breytist sem minnst . ” Broddi segir kjallara hússins og aðra hæðina í eigu Mílu en fyrsta hæðin sé í eigu Íslandspósts sem hafi auglýst hana til sölu . Í risinu sé svo íbúð í eigu einstaklings .